CELEX: 22020D0336
Language: hr
Date: 2019-12-13 00:00:00
Title: Odluka zajedničkog odbora EGP-a br. 318/2019 od 13. prosinca 2019. o izmjeni Priloga XIII. (Promet) Sporazumu o EGP-u [2020/336]

5.3.2020   
               
               
                  HR
               
               
                  Službeni list Europske unije
               
               
                  L 68/74
               
            
         ODLUKA ZAJEDNIČKOG ODBORA EGP-A
         br. 318/2019
         od 13. prosinca 2019.
         o izmjeni Priloga XIII. (Promet) Sporazumu o EGP-u [2020/336]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Provedbena uredba Komisije (EU) 2019/317 оd 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba i stavljanju izvan snage provedbenih uredaba (EU) br. 390/2013 i (EU) br. 391/2013 (1) treba se uključiti u Sporazum o EGP-u.
                  
               
                     (2)
                  
                  
                     Provedbenom uredbom (EU) 2019/317 stavljaju se izvan snage s učinkom od 1. siječnja 2020. provedbene uredbe Komisije (EU) br. 390/2013 (2) i (EU) br. 391/2013 (3) koje su uključene u Sporazum o EGP-u i koje se stoga isključuju iz njega.
                  
               
                     (3)
                  
                  
                     Prilog XIII. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Prilog XIII. Sporazumu o EGP-u mijenja se kako slijedi:
            
                        1.
                     
                     
                        Iza točke 66.xj (Provedbena uredba Komisije (EU) 2019/123) umeće se sljedeća točka:
                        
                                    „66.xk
                                 
                                 
                                    
                                       32019 R 0317: Provedbena uredba Komisije (EU) 2019/317 оd 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba i stavljanju izvan snage provedbenih uredaba (EU) br. 390/2013 i (EU) br. 391/2013 (SL L 56, 25.2.2019., str. 1.).
                                    Za potrebe ovog Sporazuma odredbe Provedbene uredbe sadržavaju sljedeće prilagodbe:
                                    
                                                (a)
                                             
                                             
                                                neovisno o odredbama Protokola 1 uz Sporazum, podrazumijeva se da su pojmom ,država članica/države članice’ uz značenje iz Provedbene uredbe obuhvaćene i države članice EFTA-e;
                                             
                                          
                                                (b)
                                             
                                             
                                                kad je riječ o državama EFTA-e, pojam ,upravitelj mreže’ odnosi se na upravitelja mreže kojeg imenuje Stalni odbor država EFTA-e;
                                             
                                          
                                                (c)
                                             
                                             
                                                kad je riječ o državama EFTA-e, pojam ,tijelo za ocjenu performansi’ odnosi se na tijelo za ocjenu performansi kojeg imenuje Stalni odbor država EFTA-e;
                                             
                                          
                                                (d)
                                             
                                             
                                                u članku 14. stavku 1. dodaje se sljedeći podstavak:
                                                ‚Ako se ocjenjivanje odnosi na planove performansi i ciljeve koji su povezani s jednom ili više država članica EU-a i jednom ili više država EFTA-e, s obzirom na države EFTA-e ocjenjivanje provodi Nadzorno tijelo EFTA-e, a s obzirom na države članice EU-a Komisija. Komisija i Nadzorno tijelo EFTA-e u tom pogledu surađuju u cilju donošenja jednakih stajališta tijekom cijelog postupka utvrđenog ovim člankom.’
                                             
                                          
                                                (e)
                                             
                                             
                                                u članku 15. stavku 1. dodaje se sljedeći podstavak:
                                                ‚Ako se ocjenjivanje i revizija odnose na planove performansi i ciljeve koji su povezani s jednom ili više država članica EU-a i jednom ili više država EFTA-e, s obzirom na države EFTA-e procjenu izvršava Nadzorno tijelo EFTA-e, a s obzirom na države članice EU-a Komisija. Komisija i Nadzorno tijelo EFTA-e u tom pogledu surađuju u cilju donošenja jednakih stajališta tijekom cijelog postupka utvrđenog ovim člankom.’
                                             
                                          
                                                (f)
                                             
                                             
                                                u članku 18. stavku 1. dodaje se sljedeći podstavak:
                                                ‚Ako se obrazloženi zahtjev odnosi na planove performansi i ciljeve koji su povezani s jednom ili više država članica EU-a i jednom ili više država EFTA-e, s obzirom na države EFTA-e procjenu izvršava Nadzorno tijelo EFTA-e, a s obzirom na države članice EU-a Komisija. Komisija i Nadzorno tijelo EFTA-e u tom pogledu surađuju u cilju donošenja jednakih stajališta tijekom cijelog postupka utvrđenog ovim člankom.’
                                             
                                          
                                                (g)
                                             
                                             
                                                u članku 19. stavku 2. dodaje se sljedeći podstavak:
                                                ‚Kad se plan performansi mreže odnosi i na upravitelja mreže kojeg je imenovala Komisija i na upravitelja mreže kojeg je imenovao Stalni odbor država EFTA-e, Komisija i Nadzorno tijelo EFTA-e surađuju u cilju donošenja jednakih stajališta.’;
                                             
                                          
                                                (h)
                                             
                                             
                                                kad je riječ o državama EFTA-e, u članku 19. stavku 1. riječ ‚Komisiji’ glasi ‚Nadzornom tijelu EFTA-e’, a u članku 19. stavcima 3. i 4. riječ ‚Komisija’ glasi ‚Nadzorno tijelo EFTA-e’.”
                                             
                                          
                              
                  
                        2.
                     
                     
                        Tekst točke 66.xf (Provedbena uredba Komisije (EU) br. 390/2013) i 66.wm (Provedbena uredba Komisije (EU) br. 391/2013) briše se s učinkom od 1. siječnja 2020.
                     
                  
         
            Članak 2.
            Vjerodostojni su tekstovi Provedbene uredbe (EU) 2019/317 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 14. prosinca 2019. pod uvjetom da su podnesene sve obavijesti iz članka 103. stavka 1. Sporazuma o EGP-u (*1) ili na dan stupanja na snagu Odluke Zajedničkog odbora EGP-a br. 317/2019 od 13. prosinca 2019. (4), koji god je datum kasniji.
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 13. prosinca 2019.
            
               
                  Za Zajednički odbor EGP-a
               
               
                  Predsjednik
               
               Gunnar PÁLSSON
            
         
         
            (1)  SL L 56, 25.2.2019., str. 1.
         
            (2)  SL L 128, 9.5.2013., str. 1.
         
            (3)  SL L 128, 9.5.2013., str. 31.
         
            (*1)  Ustavni zahtjevi nisu navedeni.
         
            (4)  Vidjeti stranicu 72 ovoga Službenog lista.